Document ID: /roh_data/filtered/fineweb-2-filterrobots_roh.jsonl.gz/54243

Accident a Zernez: auto sa cupitgà durant surpassament
- Sonda, 26.12.2015, 12:46
Sin la via dal Pass dal Fuorn hai dà la sonda a bun’ura in accident da traffic. Ina persuna da 25 onns è vegnida sgulada en l’ospital chantunal cun blessuras nundefinidas.
Sco la polizia rapporta, charrava l’um a las 08:30 da La Drossa vers Zernez sin la via dal Pass dal Fuorn. A Laschadura ha el surpassà pliras autos. Durant quest manever è ses auto sa glischnà ed è alura sa cupitgà. Silsuenter è l’auto puspè crudà enavos sin via, nua ch’el è sa fermà cun donn total.
La Rega ha transportà il manischunz en l’ospital chantunal a Cuira. Sur da las blessuras da l’um na datti naginas indicaziuns.
RR novitads 14:00